**ELŐTERJESZTÉS**

Bonyhád Város Önkormányzata Képviselő- testületének 2019. december 12-i

rendes/rendkívüli testületi ülésére

|  |  |
| --- | --- |
| Tárgy: | A köztisztviselők illetményalapjáról szóló rendelet megalkotása |
| Előterjesztő: | dr. Puskásné dr. Szeghy Petra jegyző |
| Előterjesztést készítette: | Dr. Puskásné dr. Szeghy Petra jegyző  Fauszt Józsefné pénzügyi osztályvezető |
| Előterjesztés száma: | 182. sz. |
| Előzetesen tárgyalja: | Humán Bizottság  Pénzügyi Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

**Általános indoklás**

Magyarország 2020. évi központi költségvetéséről szóló 2019. LXXI. törvény (a továbbiakban: Kvtv.) 58. § (6) bekezdése alapján lehetővé vált, hogy a helyi önkormányzat képviselő-testülete 2020. évre vonatkozóan a közszolgálati tisztviselőkről szóló 2011. évi CXCIX. törvény (a továbbiakban: Kttv.) 132. §-a által meghatározottnál magasabb összegben határozza meg a hivatalnál foglalkoztatott köztisztviselők vonatkozásában az illetményalapot. A Kvtv. 58. § (1) bekezdés értelmében a köztisztviselői illetményalap 2020. évre 38.650,- Ft.

A Kvtv. 58. § (6) bekezdése szerint a helyi önkormányzat képviselő-testülete rendeletében 2020. évben –az önkormányzat saját forrásai terhére – a hivatalnál foglalkoztatott köztisztviselők vonatkozásában – a közszolgálati tisztviselőkről szóló 2011. évi CXIC. törvényben foglaltaktól eltérően – a (1) bekezdésében meghatározottnál magasabb összegben állapíthatja meg az illetményalapot. A magasabb illetményalap szerint megállapított havi illetmény nem haladhatja meg a Központi Statisztikai Hivatal által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset tízszeresét. Személyi illetmény esetén e bekezdés szabályai akként alkalmazandók, hogy pótlék ez esetben sem fizethető.”

(2019. áprilisában a bruttó átlagkereset 359.900Ft volt)

2008. óta eltelt időszakban figyelembe véve az inflációt, az átlagbér, a reálbérek és a garantált bérminimum emelkedését a köztisztviselők vonatkozásában jelentős reálbércsökkenés következett be az illetményalap változatlanságára tekintettel.

A minimálbér 2018. évben 138.000Ft, a bérminimum 180.500Ft volt, majd 2019-ben a bérminimum 195.000Ft, 2020-ben várhatóan 210.600Ft lesz. A fiatal felsőfokú végzettségű és a középfokú végzettségűeknél a minimálbéremelés jelentette a „soros előrelépést”.

**Részletes indoklás**

1-3. §-hoz: A 2019. évi költségvetési törvény kiegyenlítő bérrendezési alapot tartalmazott a 38.000Ft egy lakosra eső adóerőképességet meg nem haladó önkormányzatoknál a bérrendezésre. Városunk esetében ez az összeg 480.000Ft/fő/év, melynek összege az elismert hivatali létszámra (48,25 vetítve 32.830.400 Ft. Erre tekintettel a tisztelt képviselő-testület az illetményalapot 2019. évre első alkalommal 46.380,- Ft állapította meg, majd – miután a munkavállalói „mozgások” (táppénz, felmondás) miatt több mint 5 millió Ft megmaradt – 47.600,- Ft-ra emelte.

A 2020. évi költségvetés tervezésénél – összhangban a törvényi szintű szabályozás adta lehetőségekkel és az önkormányzat anyagi lehetőségeivel – 46.380Ft illetményalap megállapítását javaslom, mellyel biztonsággal tervezhető a 2020. évi közös önkormányzati hivatali lét.

A javasolt összeg megállapításához az alábbiakat vettük figyelembe:

* összállományi létszám (takarítókkal, gyesen, gyeden lévőkkel együtt)
* 2020. évre vonatkozó finanszírozás
* 2020. évi várható kiadás
* 2018. – 2019. évi tény, várható tény és tervszámok (kiadások) összevetése
* egyéb bevételek figyelembe vétele (projekt saját teljesítésben történő elszámolásából keletkező bértömeg megtakarítás.

Amennyiben a rendelet megalkotására nem kerül sor, úgy az illetményalap 2020. január 1-tól a Kvtv. szerinti alapilletményre áll vissza, mely 38.650,- Ft, így a felsőfokú végzettségűek nemhogy béremelésben nem részesülnének, hanem csökkenne is a bérük.

Kérem a tisztelt képviselő-testületet a rendeletet alkossa meg.

Bonyhád, 2019. december 6.

Dr. Puskásné dr. Szeghy Petra

jegyző

**Hatásvizsgálat**

**A köztisztviselők illetményalapjáról szóló rendelethez**

(A jogalkotásról szóló 2010. évi CXXX. törvény 17. § alapján)

|  |
| --- |
| **1. Társadalmi hatásai**  A magasabb illetményalap megállapításával csökkenhet a Hivatalban a fluktuáció, megállapítható, illetve mérsékelhető az évek óta tartó reálbér-csökkenés. |

**2. Gazdasági hatásai**

Az önkormányzat minden évben biztosította a közművelődéshez szükséges forrást.

**3. Költségvetési hatásai**

|  |
| --- |
| A költségvetési jelentős többlet kiadással nem jár.  **4. Környezeti következményei**  Nincs.  **5. Egészségi következményei**  Nem releváns. |
| **6. Adminisztratív terheket befolyásoló hatásai**  Nincs, többletteherrel nem jár. |
| **7. A jogszabály megalkotásának szükségessége**  A Kvtv. 60. § (6) bekezdése alapján a helyi önkormányzat képviselő-testülete rendelet a 2019. évben – az önkormányzat saját forrásai terhére, valamint pályázati forrásból a közszolgálati tisztviselőkről szóló 2011. évi CXIC. törvényben foglaltaktól eltérően – az (1) bekezdésében meghatározottnál magasabb összegben állapíthatja meg az illetményalapot. A magasabb illetményalap szerint megállapított havi illetmény nem haladhatja meg a Központi Statisztikai Hivatal által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset tízszeresét. A jogszabály megalkotását az első pontban meghatározott cél indokolja. |

**8. A jogalkotás elmaradásának várható következményei**

|  |
| --- |
| A 7. pontnál megfogalmazottak szerint.  **9. A jogszabály alkalmazásához szükséges személyi, szervezeti, tárgyi és pénzügyi feltételek**  A jelenlegi személy, szervezeti, tárgyi feltételeken felül többletet nem igényel. |

Bonyhád, 2019. december 5.

Dr. Puskásné Dr. Szeghy Petra

jegyző

**Bonyhád Város Önkormányzat Képviselő-testületének**

**…../2019. (XII. …) önkormányzati rendelete**

**a köztisztviselők illetményalapjáról**

(tervezet)

Bonyhád Város Önkormányzat Képviselő-testülete a Magyarország 2020. évi központi költségvetéséről szóló 2019. évi LXXI. tv. 58. § (6) bekezdésében kapott felhatalmazás alapján, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §** A rendelet hatálya a Bonyhádi Közös Önkormányzati Hivatalnál (továbbiakban: Hivatal) foglalkoztatott köztisztviselőkre terjed ki.

**2. §** (1) A hivatalnál foglalkoztatott köztisztviselők vonatkozásában az illetményalap a köztisztviselőkről szóló 2011. évi CXCIX. törvényben foglaltaktól eltérően Magyarország 2020. évi központi költségvetéséről szóló 2019. évi LXXI. tv. 58. § (1) bekezdésében meghatározottnál magasabb összegben kerül megállapításra.

(2) A hivatalnál foglalkoztatott köztisztviselők vonatkozásában az illetményalap 46.380Ft.

**3. §** A képviselő-testület a magasabb összegű illetményalappal összefüggő kiadásokat a költségvetési rendeletében a működési kiadások között a személyi juttatások és munkaadókat terhelő járulék jogcímen eredeti előirányzatként biztosítja.

**4. §** Ez a rendelet 2020. január 1. napjától lép hatályba.

Filóné Ferencz Ibolya Dr. Puskáné dr. Szeghy Petra

polgármester jegyző

**Záradék**:

A rendelet kihirdetésének napja 2019. december ….

Dr. Puskásné dr. Szeghy Petra

jegyző